จงสรุปเรื่องกฎหมายปกครองครั้งที่ 7 เนติบัณฑิตสมัยที่ 65 ให้ทีค่ะ
3.แบบของคำสั่งทางปกครอง มาตรา 34 การออกคำสั่งทางปกครองอาจออกคำสั่งเป็นหนังสือ ด้วยวาจา ทำด้วยการสื่อความหมายด้วยรูปแบบอื่นก็ได้ เช่น การให้สัญญาณจราจร
ถ้ากฎหมายกำหนดให้คำสั่งทางปกครองต้องทำเป็นหนังสือก็ต้องทำตามนั้น แต่ถ้ากฎหมายไม่ได้กำหนดชัดเจนใช้หลักตามมาตรา 34 โดยการออกคำสั่งแบบใดก็ได้ การฝ่าฝืนไม่ทำตามแบบทำให้คำสั่งทางปกครองไม่ชอบด้วยกฎหมาย
          กรณีที่กฎหมายกำหนดให้ทำเป็นหนังสือหลักตามมาตรา 36 คือต้องประกอบด้วย วัน เดือน ปี ที่ทำคำสั่ง ชื่อและตำแหน่งของเจ้าหน้าที่ผู้ทำคำสั่ง พร้อมทั้งมีลายมือชื่อเจ้าหน้าที่ผู้ทำคำสั่งนั้น การให้เหตุผลประกอบคำสั่งตามมาตรา 37 คำสั่งหรือคำยืนยันที่ทำหนังสือต้องจัดให้มีเหตุผลประกอบด้วยข้อเท็จจริงอันเป็นสาระสำคัญ
          4.การจดแจ้งสิทธิอุทธรณ์โต้แย้ง เมื่อมีการออกคำสั่งทางปกครองไปแล้วถ้าคำสั่งทางปกครองนั้นสามารถอุทธรณ์โต้แย้งต่อไปได้เจ้าหน้าที่ต้องระบุในคำสั่งนั้นให้คู่กรณีทราบว่าสามรถอุทธรณ์คำสั่งได้กับผู้ใดและอุทธรณ์ได้ภายในกี่วัน การจดแจ้งคำสั่งทางปกครองมาตรา 40 พ.ร.บ.วิธีปฏิบัติราชการทางปกครองฯ
ถ้าฝ่าฝืนไม่มีการจดแจ้งสิทธิโต้แย้งในคำสั่งไม่ทำให้คำสั่งทางปกครองนั้นเป็นคำสั่งทางปกครองที่ไม่ชอบด้วยกฎหมาย มีผลเพียงระยะเวลาในการอุทธรณ์โต้แย้งจะขยายออกไปเท่านั้น ผลคือคำสั่งชอบด้วยกฎหมายไม่ได้เสียไปเพราะเหตุไม่ได้จดแจ้งสิทธิตามมาตรา 40 วรรคสอง ถ้าไม่จดแจ้งระยะเวลาลงในคำสั่งระยะเวลาจะขยายออกไปอีก 1 ปี หากเจ้าหน้าที่ทราบก่อนว่าตนมิได้แจ้งสิทธิลงในคำสั่งเจ้าหน้าที่สามารถทำหนังสือแจ้งไปยังคู่กรณีได้ว่าจะให้อุทธรณ์ภายในกี่วันนับแต่วันที่ได้รับหนังสือแจ้ง
เนื้อหาของคำสั่งทางปกครอง
         1.ความสอดคล้องกับรัฐธรรมนูญของกฎหมายที่เป็นฐานแห่งอำนาจ เจ้าหน้าที่ทางปกครองเมื่อจะออกคำสั่งต้องหาฐานอำนาจจากกฎหมายว่าตนมีอำนาจออกคำสั่งหรือไม่ เช่น ร้านขายยาทำผิดเงื่อนไข อย. สั่งเพิกถอดใบอนุญาตต้องดูว่ามีกฎหมายให้อำนาจไว้หรือไม่ เมื่อกฎหมายให้อำนาจไว้ตาม พ.ร.บ.ยา อย.ย่อมเพิกถอนใบอนุญาตให้จำหน่ายยานั้นได้เนื่องจากมีฐานอำนาจในการออกคำสั่งทางปกครองของเจ้าหน้าที่ ถ้า พ.ร.บ.นั้นขัดต่อรัฐธรรมนูญผลคือคำสั่งทางปกครองที่ตั้งอยู่บนฐานอำนาจที่ขัดหรือแย้งรัฐธรรมนูญ คำสั่งทางปกครองที่ออกมาก็เป็นคำสั่งทางปกครองที่ไม่ชอบด้วยกฎหมาย เพราะตัวกฎหมายแม่บทขัดต่อรัฐธรรมนูญ ผู้ที่จะชี้ว่า พ.ร.บ.ใดขัดต่อรัฐธรรมนูญคือศาลรัฐธรรมนูญเท่านั้น แต่ตราบใดที่ยังไม่มีคำวินิจฉัยของศาลรัฐธรรมนูญ พ.ร.บ.นั้นก็ยังสามารถใช้บังคับได้อยู่ กฎหมายที่ให้อำนาจเจ้าหน้าที่ในการออกคำสั่งทางปกครองไม่จำต้องเป็น พ.ร.บ. อาจเป็นกฎหมายระดับรองก็ได้เช่น กฎกระทรวง แต่กฎกะทรวงต้องไม่ขัดกับ พ.ร.บ. ตัวแม่บทหรือต้องไม่ขัดต่อรัฐธรรมนูญ
         2.ความถูกต้องของการใช้ดุลพินิจ การต่อสู้ว่าคำสั่งทางปกครองนั้นออกมาโดยไม่ชอบด้วยกฎหมายเนื่องจากเจ้าหน้าที่ใช้ดุจพินิจผิดพลาด อาจเกิดจากเจ้าหน้าที่รับฟังข้อเท็จจริงผิดพลาด เช่น รับฟังว่า ก. ซึ่งเป็นข้าราชการยักยอกเงินทางราชการไปจริง ทั้งที่ความจริงไม่เป็นเช่นนั้น เมื่อข้อเท็จจริงผิดการใช้ดุลพินิจของเจ้าหน้าที่ก็ย่อมผิดพลาดต้องเพิกถอนคำสั่งทางปกครองนั้นเสีย
กรณีเจ้าหน้าที่ใช้ดุลพินิจผิดพลาดที่ศาลไม่เข้าไปตรวจสอบได้แก่
          1.การประเมินผลการสอบหรือการประเมินผลอื่นใดอันมีลักษณะอย่างเดียวกัน
          2.การคาดการณ์ การพยากรณ์ในความเสี่ยงในทางสิ่งแวดล้อมและในทางเศรษฐกิจ
          3.การวินิจฉัยซึ่งมีลักษณะประเมินค่าที่ต้องอาศัยความเชี่ยวชาญส่วนบุคคล เรียบเรียงโดย ทีมงาน LawDD
เมื่อมีการออกคำสั่งทางปกครองไปแล้วฝ่ายที่ได้รับคำสั่งไม่ปฏิบัติตามคำสั่งนั้น เจ้าหน้าฝ่ายปกครองสามารถใช้มาตรการบังคับทางปกครองเพื่อบังคับตามคำสั่งทางปกครอง มี 2 ลักษณะ คือ
   1. มีลักษณะเป็นปฏิบัติการทางปกครองหรือการกระทำในทางกายภาพ เป็นการกระทำในข้อเท็จจริง เช่น การใช้กำลังเข้ารื้อถอนอาคารที่ปลูกสร้างโดยมิชอบด้วยกฎหมาย 
   2.มีลักษณะเป็นคำสั่งทางปกครอง เช่น มีคำสั่งให้รื้อถอนอาคาร ผู้รับคำสั่งไม่ยอมรื้อถอนอาคาร เจ้าหน้าที่สามารถออกคำสั่งทางปกครองอีกคำสั่งหนึ่งได้เป็นคำสั่งใหม่ เรียกว่า คำสั่งบังคับการให้เป็นไปตามคำสั่งอันแรก เช่น ออกคำสั่งปรับเป็นรายวัน วันละ 2 หมื่นบาท

การสั่งปรับในทางปกครองมี 2 แบบด้วยกัน คือ
   1.คำสั่งปรับมีวัตถุประสงค์เพื่อบังคับใช้ตามกฎหมาย เช่น บุคคลนั้นฝ่าฝืนบทบัญญัติของกฎหมาย
   2.คำสั่งปรับเพื่อให้เป็นไปตามคำสั่งทางปกครอง เป็นมาตรการบังคับทางปกครองเพื่อให้บรรลุวัตถุประสงค์คำสั่งทางปกครองในครั้งแรก

เงื่อนไขการออกคำสั่งทางปกครอง มีดังนี้
   1.การให้สิทธิคู่กรณีในการตรวจดูเอกสาร เป็นไปตามหลักเกณฑ์ พ.ร.บ.วิธีปฏิบัติราชการทางปกครองฯ มาตรา 30
   2.ระยะเวลาในการออกคำสั่งทางปกครอง เจ้าหน้าที่ต้องออกคำสั่งทางปกครองให้แล้วเสร็จภายในระยะเวลาที่กฎหมายกำหนด 
   3.แบบของคำสั่งทางปกครอง มาตรา 34 การออกคำสั่งทางปกครองอาจออกคำสั่งเป็นหนังสือ ด้วยวาจา ทำด้วยการสื่อความหมายด้วยรูปแบบอื่นก็ได้ เช่น การให้สัญญาณจราจร
   4.การจดแจ้งสิทธิอุทธรณ์โต้แย้ง เมื่อมีการออกคำสั่งทางปกครองไปแล้วถ้าคำสั่งทางปกครองนั้นสามารถอุทธรณ์โต้แย้งต่อไปได้เจ้าหน้าที่ต้องระบุในคำสั่งนั้นให้คู่กรณีทราบว่าสามรถอุทธรณ์คำสั่งได้กับผู้ใดและอุทธรณ์ได้ภายในกี่วัน

เนื้อหาของคำสั่งทางปกครอง คือ 
   1.ความสอดคล้องกับรัฐธรรมนูญของกฎหมายที่เป็นฐานแห่งอำนาจ เจ้าหน้าที่ทางปกครองเมื่อจะออกคำสั่งต้องหาฐานอำนาจจากกฎหมายว่าตนมีอำนาจออกคำสั่งหรือไม่ เช่น ร้านขายยาทำผิดเงื่อนไข อย. สั่งเพิกถอดใบอนุญาตต้องดูว่ามีกฎหมายให้อำนาจไว้หรือไม่
   2.ความถูกต้องของการใช้ดุลพินิจ การต่อสู้ว่าคำสั่งทางปกครองนั้นออกมาโดยไม่ชอบด้วยกฎหมายเนื่องจากเจ้าหน้าที่ใช้ดุจพินิจผิดพลาด
ความรู้พื้นฐานกฏหมาย,กฎหมายปกครอง(วิธีปฏิบัติราชการ-จัดตั้งและพิจารณาคดีของศาลปกครอง)